***தி டைம்ஸ் ஆஃப் இந்தியா*** (*The Times of India*) இந்தியாவின் ஒரு மிகப் பிரபலமான ஆங்கில மொழியில் அமைந்த அகன்ற தாள்களைக் கொண்ட நாளிதழ் ஆகும். உலகின் அனைத்து ஆங்கில மொழி நாளிதழ்களிலேயே பரவலான வெளியீட்டை இது கொண்டுள்ளது. அனைத்து வடிவங்களிலும் ஒரே ஒழுங்கமைப்பினைக் கொண்டு (பரந்தகன்றத்தாள், கச்சிதமானது, பெர்லினை சார்ந்தது மற்றும் இணையத்துடன் இணைக்கப்பட்டுள்ளது ) சீராக உள்ளது. சாஹு ஜெயின் குடும்பத்திற்கு சொந்தமான பென்னெட், கோல்மேன் நிறுவனத்தால் இது நிர்வாகம் செய்யப்பட்டு வருகிறது.

2008-ல், வெளியீடுகளின் தணிக்கை துறையால் உலகின் ஆங்கில மொழி தினசரி செய்தித் தாள்களிலேயே அதிகமாக விற்பனையாகும் செய்தித் தாளாக (3.14 மில்லியனுக்கும் அதிகமான வெளியீடாக) இதற்கு சான்றிதழ் அளிக்கப்பட்டுள்ளது, மேலும் உலகின்அனைத்து மொழிகளிலும் உள்ள செய்தித் தாள்களிலேயே 8 வதாக அதிகமாக விற்பனையாகுமிடத்தில் இது அமைந்திருக்கிறது என்றும் அத்துறை அறிவித்தது.. 2008 இன் இந்தியர்களின் வாசகர் கருத்தாய்வு (ஐ ஆர் எஸ்) கூற்றுப் படி, இந்தியாவில் *டைம்ஸ் ஆஃப் இந்தியா* 13.3 மில்லியன் வாசகர்களைக் கொண்டு மிகப்பரவலாக அதிகமானவர்களால் வாசிக்கப்படும் ஆங்கில செய்தித்தாளாக உள்ளது. இந்த தரம் தான் *டைம்ஸ் ஆஃப் இந்தியா* வை இந்தியாவின் வாசகர் எண்ணிக்கையால் முதல்நிலையான ஆங்கிலச் செய்தித்தாளாக வைத்திருக்கிறது. காம் ஸ்கோரின் கூற்றுப்படி மே 2009-ல் *நியூ யார்க் டைம்ஸ்* , *தி சன்* , *வாஷிங்டன் போஸ்ட்* , *டெய்லி மெயில்* மற்றும் *யூஎஸ்ஏ டுடே* இணையச் செய்தித்தாள்களை விட டிஓஐ இணையத்தளம் உலகத்திலேயே மிகஅதிகமான பார்வையாளர்களை கொண்ட இணையச் செய்தித்தாளாக 159 மில்லியன் பக்கங்கள் பார்வையைக் கொண்டதாக அமைந்துள்ளது.

வரலாறு
------

பிரித்தானிய இந்திய ஆட்சிக் காலகட்டத்தில் *தி டைம்ஸ் ஆஃப் இந்தியா* நவம்பர் 3, 1838 ஆம் ஆண்டு ***தி பாம்பே டைம்ஸ் அண்ட் ஜர்னல் ஆஃப் காமர்ஸ்*** என்ற பெயரில் தோற்றுவிக்கப்பட்டது. 1861-ல் இது அங்கீகரிக்கப்பட்டது. இது ஒவ்வொரு சனிக்கிழமை மற்றும் புதன்கிழமைகளில் அச்சடித்து வெளியிடப்பட்டது, *தி பாம்பே டைம்ஸ் அண்ட் ஜர்னல் ஆஃப் காமர்ஸ்* வாரத்திற்கு இருமுறை பதிப்பாக அறிமுகப்படுத்தப்பட்டது. இது ஐரோப்பா, அமெரிக்கா மற்றும் துணைக் கண்டங்களின் செய்திகளை கொண்டமைந்திருந்தது மற்றும் இந்திய ஐரோப்பாவிற்கிடையே தொடர்ந்து நீராவிக் கப்பல்கள் வழியாக இது ஏற்றி செல்லப்பட்டது. 1850 முதல் தினசரி பத்திரிகையாக ஆரம்பிக்கப்பட்டது, 1861-ல் *பாம்பே டைம்ஸ்* என்ற பெயர் *தி டைம்ஸ் ஆஃப் இந்தியா* என மாற்றப்பட்டது. 19-ஆம் நூற்றாண்டில் இந்த செய்தித் தாள் நிறுவனம் 800-க்கும் மேற்பட்டவர்களை பணியில் அமர்த்தி, இந்தியா மற்றும் ஐரோப்பாவில் மிகுதியான எண்ணிக்கையில் வெளியிடப்பட்டது. உண்மையில் இது பிரிட்டிஷுக்கு சொந்தமாகவும், அதன் கட்டுப்பாட்டிலும் இருந்தது, இதனுடைய கடைசி பிரித்தானிய பதிப்பாசிரியராக அய்வோர் எஸ்.ஜெஹு இருந்தார்,பின்னர் இவர் 1950-ல் தனது பதிப்பாசிரியர் பதவியை ராஜினாமா செய்தார். இந்தியா விடுதலை அடைந்த பிறகு இந்த செய்தித்தாளின் உரிமை பிரபலமான டால்மியாவின் தொழில் குடும்பத்திற்கு மாறியது .அதற்குப் பிறகு உ.பி, பிஜ்நோரியை சார்ந்த சாஹு ஜெயின் குழுவின் சாஹு சண்டி பிரசாத் ஜைனால் எடுத்துக்கொள்ளப்பட்டது.

ஊடகக் குழுவான பென்னெட், கோல்மன் அண்ட் கோ.லிட் நிறுவனத்தால் *தி டைம்ஸ் ஆஃப் இந்தியா* வெளியிடப்பட்டது, இதனோடு இதன் மற்ற குழு நிறுவனங்கள் என அறியப்படும் தி டைம்ஸ் குரூப் மேலும் *தி எகனாமிக் டைம்ஸ்*, *மும்பை மிரர்*, *தி நவபாரத் டைம்ஸ்* (ஹிந்தி மொழி தினசரி அகன்றத்தாள்) *தி மகாராஷ்டிரா டைம்ஸ்* (மராத்திய மொழி தினசரி அகன்றத்தாள்) ஆகியவற்றையும் வெளியிட்டது.

*தி டைம்ஸ்* தன்னைத்தானே சுதந்திர செய்தித்தாள் என அறிவித்துக்கொண்டது மற்றும் சில நேரங்களில் இது பணிவற்றதாகவும் விவரிக்கப்பட்டது.

*தி டைம்ஸ் குரூப்* பின் தற்போதைய மேலாண்மையானது இந்தியாவின் பத்திரிகைத்துறையின் எதிர்கால மாற்றத்திற்கு காரணமான கருவியாக அமைந்துள்ளது. இந்தியாவில், செய்தித்தாளின் பதிப்பாசிரியரின் நிலை என்பது காலாங்காலமாக செய்தித்தாள் அமைப்பதில் மிகவும் தனிச்சிறப்புடைய நிலையாக கருதப்பட்டது, இந்நிலமை உலகம் முழுவதும் இருக்கிறது. 1990-களின் ஆரம்பத்தில் இச்செய்தித்தாளானது, சந்தையில் நிலவும் மற்றொரு வகை செய்தித்தாள் தான் என்பதன் கருத்தை கொண்டிருந்தது, இருப்பினும் தி டைம்ஸ் ஆஃப் இந்தியா தான் பின்பற்றிய மேலாண்மை செயல் திட்டம் மூலமாக அக்கருத்தை மாற்றிக்காட்டியது. இதன் முக்கிய செய்தித்தாள் மற்றும் இதனுடைய பல துணை-பதிப்புகள் தற்பொழுது தரமதிப்பீட்டின் அடிப்படையில் பணி அமர்த்தப்படும் பதிப்பாசிரியர்களால் நடத்தப்படுகிறது, மற்றும் பதிப்பாசிரியர் இருக்கையில் அமரும் ஒவ்வொருவருக்கும் நிறுவனமானது சமமான வாய்ப்புகளை அளிக்கிறது. மேலும் தி டைம்ஸ் குரூப் அதன் அனைத்து துறைக்கும் சமமான கவனம் மற்றும் முக்கியத்துவத்திற்கு இடமளிக்கிறது- இது தான் ஒரு தனித்துவம் உடைய தொழிற்திறம் உள்ள நிறுவனமாக இதனை உருவாக்கியுள்ளது மற்றும் இது நாட்டின் மிகவும் இலாபகரமான செய்தித்தாளாகவும் தன்னுடைய இடத்தை தக்கவைத்துள்ளது.

ஜனவரி 2007-ல், பெங்களூரில் கர்நாடகப் பதிப்பு அறிமுகப்படுத்தப்பட்டது மற்றும் ஏப்ரல் 2008-ல் சென்னைப் பதிப்பு அறிமுகப்படுத்தப்பட்டது. இந்தியாவில் இவர்களுடைய முக்கியப் போட்டியாளர்களாக *தி இந்து* மற்றும் *இந்துஸ்தான் டைம்ஸ்* அமைந்துள்ளது, இந்நிறுவனங்கள் வெளியிட்டு எண்ணிக்கையில் இரண்டாவது மற்றும் மூன்றாவது நிலையில் அமைந்துள்ளன.

பதிப்புகள்
----------

இந்தியாவில் பின்வரும் இடங்களிலிருந்து *தி டைம்ஸ் ஆஃப் இந்தியா* அச்சடிக்கப்படுகிறது :

* அகமதாபாத்
* புவனேஸ்வர்
* பெங்களூர்
* போபால்
* சண்டிகர்
* சென்னை
* டில்லி
* கோவா
* கௌஹாத்தி
* ஹைதராபாத்
* இந்தோர்
* ஜெய்ப்பூர்
* கான்பூர்
* கொல்கத்தா
* லக்னோ
* மங்களூர்
* மும்பை
* மைசூர்
* நாக்பூர்
* பாட்னா
* புனே
* ராஞ்சி
* சூரத்

2008- ஆம் ஆண்டுக்கான மொத்த சராசரி வெளியீட்டு எண்ணிக்கை: 34,33,000 பிரதிகள்

உலகத்தின் முதன்மை நிலையில் உள்ள பத்து ஆங்கில தினசரிகள் (நிகர விற்பனையின் படி )

1. தி டைம்ஸ் ஆஃப் இந்தியா (இந்தியா) : 34,33,000
2. தி சன் (யூ கே): 30,46,000 
3. யூஎஸ்ஏ டுடே (யூஎஸ்ஏ): 22,93,000 
4. டெய்லி மெயில் (யூ கே): 21,94,000
5. தி வால் ஸ்ட்ரீட் ஜர்னல்(யூஎஸ்ஏ): 20,12,000
6. தி டெய்லி மிரர் (யூ கே): 14,00,000
7. தி ஹிந்து (இந்தியா): 13,31,000
8. தி ஹிந்துஸ்தான் டைம்ஸ் (இந்தியா): 11,89,000 
9. தி டெக்கான் குரோனிகல் (இந்தியா): 10,03,000
10: தி நியூயார்க் டைம்ஸ்(யூஎஸ்ஏ): 10,01,000

ஆதாரம்: உலக பத்திரிகை பொதுப்படையான வளர்ச்சிகள் 2009 (செய்திதாள்களின் உலக கூட்டமைப்பால் வெளியிடபட்டது )

இணையத்தில் காணுதல்
------------------

காம் ஸ்கோர் (ஒரு இணையதள சந்தை ஆராய்ச்சி நிறுவனம்) நடத்திய ஆராய்ச்சியின் கூற்றுப்படி மே 2009 வரை உலகத்திலேயே டைம்ஸ் ஆஃப் இந்தியா.காம் *(timesofindia.com)* இணையத்தில் மிகஅதிகமான பார்வையாளர்களைக் கொண்ட செய்தித் தாளாக, 159 மில்லியன் பக்கங்கள் பார்வையைக் கொண்டதாக மிகவும் பிரபலமான செய்திவலைத்தளமாக இருக்கிறது.

முக்கிய நபர்கள்
---------------

* இந்து ஜெயின், நடப்பு தலைவர்
* சமீர் ஜெயின், துணை-தலைவர் மற்றும் வெளியீட்டாளர்
* வினீத் ஜெயின், மேலாண்மை இயக்குனர்
* ஜக் சுரையா, (இணை பதிப்பாளர், தனிப்பகுதி இதழாளர், "குரல்வலை நாளம்", கேலிச்சித்திரங்கள் தீட்டுபவர், "டுப்யாமன் II")
* சுவாமிநாதன் ஐயர் (தனிப்பகுதி இதழாளர், சுவாமி நோமிக்ஸ் )
* ஆர். கே. லட்சுமண் எழுதிய "நீங்கள் கூறியவை" கேலிச்சித்திர தலையங்கம், புகழ்பெற்ற சாதாரண மனிதனின் சிறப்பம்சத்தைக் கொண்டது.
* பச்சி கர்கரியா "ஏற்றாடிக்கா" தனிப்பகுதி இதழாளர்
* ஷோபா டே, தனிப்பகுதி இதழாளர்
* ஜெய்தீப் போஸ், மேலாண்மை பதிப்பாசிரியர்
* எம். ஜே. அக்பர், தனிப்பகுதி இதழலாளர், "தி சிஏஜ் வித்தின்" மற்றும் முன்னாள் பத்திரிகைக் குழுவில் உள்ளவர்
* குர்சரண் தாஸ், தனிப்பகுதி இதழலாளர்
* கே. சுப்ரமணியம், தனிப்பகுதி இதழலாளர் மற்றும் செயல்திட்ட விவகாரங்கள் குறித்த வருணனையாளர்.
* கவுதம் அதிகாரி, முன்னாள் செயல் பதிப்பாசிரியர், பத்திரிகைக் கட்டுரை ஆலோசகர்.
* ருஸ்ஸி கரன்ஜியா, 1930-களில் துணை பதிப்பாசிரியர்.
* திரிவேதி, தனிப்பகுதி இதழாளர் மற்றும் இவருடைய பத்திரிகைக் கட்டுரைகளாவன; நகைச்சுவை, நகைச்சுவை துண்டுபகுதிகள், மற்றும் நையாண்டி கவிதைகள்.

இணைப்புகள்
----------

குறிப்பிட்ட பல நகரங்களின் தனித்துவ இணைப்புகளாக *தி டைம்ஸ் ஆஃப் இந்தியா* வெளிவருகிறது, அவையாவன: *டெல்லி டைம்ஸ்* , *கொல்கத்தா டைம்ஸ்* , *பாம்பே டைம்ஸ்* , *ஹைதராபாத் டைம்ஸ்* , *கான்பூர் டைம்ஸ்* , *லக்னோ் டைம்ஸ்* , *நாக்பூர் டைம்ஸ்* , *பெங்களூர் டைம்ஸ்* , *புனே டைம்ஸ்* , *அகமதாபாத் டைம்ஸ்* மற்றும் *சென்னை டைம்ஸ்* , *தி டைம்ஸ் ஆஃப் சவுத் மும்பை* , *தி டைம்ஸ் ஆஃப் டூன்* , *மீரட் பிளஸ்* , *ஹரித்வார் பிளஸ்* , *போபால் பிளஸ்* என்பவைகளாகும்.

பிற தொடர்ந்து வரும் இணைப்புகளில் உள்ளடங்குபவையாவன:

* *டைம்ஸ் வெல்னஸ்* (சனிக்கிழமை தோறும்)- டைம்ஸ் வெல்னஸ் நன்றாக வாழ்வதற்கான வழிமுறைகள் மற்றும் ஆரோக்கிய பிரச்சினைகளுக்கான தீர்வுகளின் மீது சிறப்புக் கவனம் செலுத்துகிறது.
* எதுகெஷியன் டைம்ஸ் (திங்கள் கிழமைகளில்) - *எதுகெஷியன் டைம்ஸ்* என்றென்றும் வளரும் மாணவ சமூகத்திற்கு மற்றும் கற்றல் அனுபவம், தொழில் வழிகாட்டி, ஆலோசனை மற்றும் அறிவுரையாளர் போன்ற தேவைகளை நிறைவேற்றுகிறது.
* *டைம்ஸ் அஸ்சென்ட்* (புதன் கிழமைகளில்)- டைம்ஸ் அஸ்சென்ட்டின் பத்திரிகைக் கட்டுரை மனித வள மேம்பாடுகள், மற்றும் வியாபாரம் மற்றும் சமூகத்தின் மீதான தாக்கம் மற்றும் விளைவின் மீது மையமாக கொண்டது.
* *ஜிக் வீல்ஸ்* - ஜிக்வீல்ஸ்.காம் ஒரு தானியங்குளைச் சார்ந்த இணையத் தளம் இந்திய வாகனங்களைப் பற்றிய மறுஆய்வு, விவாதித்தல், சிறப்பம்சங்கள் மற்றும் நேர்காணல் ஆகியவற்றைக் கொண்டதாகும்.
* *டைம்ஸ் லைப்* (ஞாயிறுகளில்)- டைம்ஸ் லைப் இணைப்பாக இருக்கிறது இது கவனத்தைக் கவரும் வண்ணம் உள்ளது.
* *பரபரப்பானது எது?* (வெள்ளிக் கிழமைகளில் ) - அண்மையில் நடப்பவைகள் / நிகழ்வுகள் பற்றி சிறப்புக் கவனம் செலுத்துகிறது. தொலைக்காட்சிகள் மற்றும் நிகழ்ச்சி நிரல்களின் முழுவிவரங்களுக்கான சிறப்பு பக்கங்கள் தயாரிக்கப்படுகின்றன.
* *ரோஹ்* (சனிக்கிழமைகளில்) - மகளிருடைய விருப்பமான பகுதிகளின் மீது கவனம் செலுத்துகிறது.

குறுஞ்செய்தி இதழ்:

* *மும்பை மிரர்*
* *கொல்கத்தா மிரர்*
* *பெங்களூர் மிரர்*
* *அஹ்மதாபாத் மிரர்*
* *புனே மிரர்*
* *இந்தூர் மிர்ரர்*

குறிப்புகள்
-----------

1. 1 2  Times of India Leader Article declaring its position. www.timesofindia.com
2. 1 2  "TOI Online is world's No.1 newspaper website". *Times of India*. 12 July 2009.. பார்த்த நாள்: 2007-10-16.
3. ↑  "List of newspapers in the world by circulation". International Federation of Audit Bureaux of Circulations. June 30, 2008.. பார்த்த நாள்: 2007-10-16.
4. ↑  "Times now Masthead of the World". The Times of India. June 30, 2008 இம் மூலத்தில் இருந்து 2009-04-23 அன்று. பரணிடப்பட்டது... பார்த்த நாள்: 2007-10-16.
5. ↑  "The Times of India turns the Times of Colour". Televisionpoint.com. April 26, 2006. Archived from the original on 2007-10-12. பார்க்கப்பட்ட நாள் 2007-10-16. `{{cite web}}`: Check date values in: `|date=` (help)
6. ↑  "Indian press consider surprise result". *BBC News*. 14 May 2004. பார்க்கப்பட்ட நாள் 25 July 2009.
7. ↑  "The Times of India consolidating in Chennai". Televisionpoint.com. 7 July 2008. Archived from the original on 14 ஏப்ரல் 2009. பார்க்கப்பட்ட நாள் 25 July 2009. `{{cite web}}`: Check date values in: `|archive-date=` (help)
8. 1 2  "Services". Medianet. Archived from the original on 2009-12-25. பார்க்கப்பட்ட நாள் 2009-12-29.

வெளி இணைப்புகள்
---------------

* தி டைம்ஸ் ஆஃப் இந்தியா இணையத்தளம்
* தி டைம்ஸ் ஆஃப் இந்தியா  பரணிடப்பட்டது 2013-09-21 at the வந்தவழி இயந்திரம்(மின்-பத்திரிகை - செய்தித்தாளின் மின்னமைவு நேர்படி)
* டைம்ஸ் ஒருங்கிணைந்த பணி தி டைம்ஸ் குழுவின் ஒருங்கிணைந்த பிரிவு மற்றும் உரிமங்களை கொண்டுள்ளது.

| * பா
* உ
* தொ
இந்திய நாளிதழ்கள் |
| --- |
| ஆங்கில நாளிதழ்கள் | 
* இந்தியன் எக்சுபிரசு
* டெக்கன் ஹெரால்டு
* டெய்லி நியூஸ் அண்ட் அனாலிசிஸ்
* த இந்து
* தி எகனாமிக் டைம்ஸ்
* தி டிரிப்யூன்
* தி டெக்கன் குரோனிக்கள்
* தி டெக்கன் ஹெரால்ட்
* தி டெலிகிராஃப்
* தி டைம்ஸ் ஆஃப் இந்தியா
* தி நியூ இந்தியன் எக்சுபிரசு
* தி பயனியர்
* தி பைனான்சியல் எக்ஸ்பிரஸ்
* தி ஸ்டேட்ஸ்மேன்
* பிசினஸ் லைன்
* பிசினஸ் ஸ்டாண்டர்ட்
* மிட் டே
* மின்ட்
* ஹிந்துஸ்தான் டைம்ஸ்

 |
| தமிழ் நாளிதழ்கள் | 
* தினமணி
* தி இந்து (தமிழ் நாளிதழ்)
* தினமலர்
* தினத்தந்தி
* தினகரன்
* மாலை மலர்
* தமிழ் முரசு
* தீக்கதிர்
* தினபூமி
* தினசெய்தி
* தினச்சுடர்
* நமது அம்மா
* பகுப்பு:திராவிட இயக்கத் தமிழ் இதழ்கள்

 |
| மலையாள நாளிதழ்கள் | 
* சந்திரிகா
* தீபிகா
* தேசாபிமானி
* ஜனயுகம்
* ஜன்மபூமி
* கேரளகௌமுதி
* மாத்யமம்
* மலையாள மனோரமா
* மாத்ருபூமி
* சிறாஜ்
* தேஜஸ்‌
* வர்த்தமானம்
* வீக்‌ஷணம்

 |
| கன்னட நாளிதழ்கள் | 
* கன்னடப் பிரபா
* பிரஜா வாணி
* உதயவாணி
* வார்த்தா பாரதி
* விஜய கர்நாடகா

 |
| தெலுங்கு நாளிதழ்கள் | 
* ஆந்திர பிரபா
* ஈநாடு
* ஆந்திர ஜோதி

 |
| வங்காளம் | 
* பர்த்தமான்

 |
| மராட்டி | 
* மகாராஷ்டிரா டைம்ஸ்

 |
| ஒடிய மொழி | 
* சமாஜா

 |
| இந்தி | 
* *தைனிக் ஜாக்ரண்*
* *தைனிக் பாஸ்கர்*
* *நவபாரத் டைம்ஸ்*
* *ராஜஸ்தான் பத்ரிகா*

 |